google/wiki40b huggingface dataset:
चाइना एयरलाइंस

गठन और प्रारंभिक वर्षों (1959-1995)

दो पीबीवाई उभयचरों के बेड़े के साथ, चाइना एयरलाइन्स की स्थापना 16 दिसंबर, 1959 को की ई थी।  एवं इसके सारे शेयर पूरी तरह से चीन गणराज्य के नियंत्रण मे है। [प्रशस्ति पत्र की जरूरत] यह एयरलाइन एक सेवानिवृत्त वायु सेना के अधिकारी द्वारा स्थापित किया गया था। [प्रशस्ति पत्र की जरूरत] और शुरू में इसका केन्द्र बिंदु चार्टर उड़ान थे। अक्टूबर 1962 में, ताइपे से हुआलिएन की उड़ान एयरलाइन की पहली घरेलू उड़ान थी।[8] बाद में, कारवेलले और बोइंग 727-100 स की आगमन के साथ, एयरलाइनों ने अंतरराष्ट्रीय उड़ानों की शुरुआत दक्षिण वियतनाम, हांगकांग एवं जापान के साथ की।[8] बोइंग 747-200 के आगमन के बाद, एयरलाइन ने अपने पहले यूरोपीय गंतव्य, एम्स्टर्डम की उड़ान भरी।

लोगो और पोशाक (1995-2010) मे बदलाव [संपादित करें]

चीन के गणराज्य के लिए ध्वज वाहक के रूप में, चाइना एयरलाइन्स पर ताइवान की राजनीतिक स्थिति के विवाद असर हुआ हैं, और चीन की पीपुल्स गणराज्य के दबाव में इसके उन देशों की उड़ान मे रोक लगा दी गयी जिनके पीआरके के साथ राजनैतिक संबंध थे। अंतरराष्ट्रीय विवाद से बचने के लिए 1995 मे चाइना एयरलाइन्स ने राष्ट्रीय ध्वज को हटाकर "प्लम ब्लॉसम" लोगो का अपनाया, [8] जो पहले विमान की टेल-विंग्स पर दिखाई देता था। "प्लम ब्लॉसम" चीन गणराज्य का राष्ट्रीय फूल है।

स्काइ टीम मे शामिल होना और "नेक्सजेन" योजना (2010-वर्तमान) [संपादित करें]

चाइना एयरलाइन्स ने 14 सितंबर, 2010 पर स्काइ टीम एयरलाइन गठबंधन में शामिल होने की प्रक्रिया शुरू करने के लिए एक समझौते पर हस्ताक्षर किए[10] [11] और आधिकारिक तौर पर 28 सितंबर, 2011 को एक पूर्णकालिक सदस्य बन गया। [12] यह एयरलाइन गठबंधन में शामिल होने के पहले ताइवानी एयरलाइन था।
मार्च 2014 में, अपनी पहली बोइंग 777-300 ई.आर की डिलीवरी के लिए "नेक्सजेन (अगली पीढ़ी)" योजना शुरू करने की घोषणा की। इस योजना को प्रारंभ करने के उद्देश्य मे एयरलाइंस की ब्रांड को नवजीवन देना, बेड़ो का प्रतिस्थापन, नये उत्पाद, और नई वर्दी की शुरुआत थी।

मुख्यालय [संपादित करें]

सीएएल पार्क, कंपनी के लिए मुख्यालय
यह भी देखें: सीएएल पार्क
चाइना एयरलाइन्स का मुख्यालय, काल पार्क (चीनी: 華航 園區)[16], जो ताओयुवान अंतरराष्ट्रीय हवाई अड्डई, डयूआन टाउनशिप, तावयुआन काउंटी मे हैं।

पोशाक और वर्दी [संपादित करें]

1995 में "प्लम ब्लॉसम" लोगो को शुरू करने से पहले, चाइना एयरलाइन्स ने अपने टेल -फिन पर “चीन गणराज्य” के ध्वज को लोगो के रूप मे इस्तेमाल किया।

विपणन नारे [संपादित करें]

चाइना एयरलाइन्स अपने परिचालन के इतिहास में विभिन्न नारों का इस्तेमाल किया है।
(1987- 1995) "हम हर मुलाकात को सहेज कर रखते हैं”
(1995-2006) "हम हर रोज खिलते हैं"
"एक देखभाल मुस्कान के साथ यात्रा" (2006 से अब तक)

गंतव्य [संपादित करें]

चाइना एयरलाइन्स गंतव्य
 ताइवान

कोडशेयर समझौतों [संपादित करें]

चाइना एयरलाइन्स निम्नलिखित एयरलाइनों के साथ कोडशेयर करार किया गया है:
आलिटेलीया
बैंकाक एयरवेज[33]
चीन पूर्वी एयरलाइंस
चाइना दक्षिणी एयरलाइन
चेक एयरलाइंस
डेल्टा एयरलाइंस
गरूड़ इंडोनेशिया
हवाई एयरलाइंस
जापान एयरलाइंस
केएलएम
कोरियाई एयर
मलेशिया एयरलाइंस (USDOT अनुमोदन के अधीन)[34]
क्वांटास
शंघाई एयरलाइंस
थाई एयरवेज इंटरनेशनल
ट्रांसएरो एयरलाइंस
वियतनाम एयरलाइंस
वर्जिन अमेरिका
वेस्टजेट
राम (थाइलैण्ड के राजा)

थाइलैण्ड के इतिहास के सन्दर्भ में वर्तमान चक्री राजवंश के सभी राजाओं को प्रायः राम कहा जाता है। यह नाम विष्णु के अवतार भगवान राम के नाम से जुड़ा हुआ है। इस प्रकार थाई परम्परा में इस वंश के शासकों को राम प्रथम, राम द्वितीय, राम तृतीय आदि नाम से जाना जाता है।
जातक 009

हज़ारों साल पहले किसी वन में एक बुद्धिमान बंदर रहता था। वह हज़ार बंदरों का राजा भी था।
एक दिन वह और उसके साथी वन में कूदते-फाँदते ऐसी जगह पर पहुँचे जिसके निकट क्षेत्र में कहीं भी पानी नहीं था। नयी जगह और नये परिवेश में प्यास से व्याकुल नन्हे वानरों के बच्चे और उनकी माताओं को तड़पते देख उसने अपने अनुचरों को तत्काल ही पानी के किसी स्रोत को ढूंढने की आज्ञा दी।
कुछ ही समय के बाद उन लोगों ने एक जलाशय ढूंढ निकाला। प्यासे बंदरों की जलाशय में कूद कर अपनी प्यास बुझाने की आतुरता को देख कर वानरराज ने उन्हें रुकने की चेतावनी दी, क्योंकि वे उस नये स्थान से अनभिज्ञ था। अत: उसने अपने अनुचरों के साथ जलाशय और उसके तटों का सूक्ष्म निरीक्षण व परीक्षण किया। कुछ ही समय बाद उसने कुछ ऐसे पदचिह्मों को देखा जो जलाशय को उन्मुख तो थे मगर जलाशय से बाहर को नहीं लौटे थे। बुद्धिमान् वानर ने तत्काल ही यह निष्कर्ष निकाला कि उस जलाशय में निश्चय ही किसी खतरनाक दैत्य जैसे प्राणी का वास था। जलाशय में दैत्य-वास की सूचना पाकर सारे ही बंदर हताश हो गये। तब बुद्धिमान वानर ने उनकी हिम्मत बंधाते हुए यह कहा कि वे दैत्य के जलाशय से फिर भी अपनी प्यास बुझा सकते हैं क्योंकि जलाशय के चारों ओर बेंत के जंगल थे जिन्हें तोड़कर वे उनकी नली से सुड़क-सुड़क कर पानी पी सकते थे। सारे बंदरों ने ऐसा ही किया और अपनी प्यास बुझा ली।
जलाशय में रहता दैत्य उन्हें देखता रहा मगर क्योंकि उसकी शक्ति जलाशय तक ही सीमित थी, वह उन बंदरों का कुछ भी नहीं बिगाड़ सका । प्यास बुझा कर सारे बंदर फिर से अपने वन को लौट गये।
कृष्ण शलभ

कृष्ण शलभ का जन्म १८ अगस्त १९४५ ई० को नकुड़, सहारनपुर उ०प्र० में हुआ। ये बाल साहित्य के प्रसिद्ध कवि हैं।

प्रमुख कृतियाँ

आपकी प्रमुख बाल साहित्य कृतियाँ हैं- ओ मेरी मछली, टिली लिली झर्र, इक्यावन बाल कविताएँ, सूरज की चिट्ठी, चीं चीं चिड़िया, बचपन एक समंदर

प्रमुख बाल कविताएँ

छुट्टी नहीं मनाते, मेढक की खाज, बोल समंदर, मूँगफली बाल कविता, खत्म हो गए सारे पैसे, इतनी बात, बोलो शादी हो कैसे, चले हवा

अन्य साहित्यिक योगदान

कृष्ण शलभ द्वारा संपादित शताब्दी की चुनी हुई बाल कविताओं की महत्त्वपूर्ण पुस्तक बचपन एक समंदर, ६६६ (प्रतिनिधि बाल कविताएँ) संपादक- कृष्ण शलभ, नीरजा स्मृति बाल साहित्य न्यास, २४५, नया आवास विकास, सहारनपुर (उ०प्र०) २४७००१, प्रथम संस्करण- २००९ ई०, पृष्ठ- ९२

संपर्क सूत्र

संकल्प, १२ इन्द्रलोक, पंत विहार, सहारनपुर-२४७००१ उ०प्र०
भारत में कोयला-खनन

कोयला खानों का राष्ट्रीयकरण

भारत सरकार ने भारत की निजी कोयला खानों के राष्ट्रीयकरण का निर्णय लिया और दो चरणों में इसे पूरा किया। पहले कोककर कोयला खानों का 1971-72 में राष्ट्रीयकरण किया गया और 1973 में अकोककर कोयला खानों का। अक्तूबर, 1971 में कोककर कोयला खान (आपात प्रावधान) अधिनियम, 1971 में, राष्ट्रीयकरण किए जाने तक लोक हित में कोककर खानों और कोक ओवन संयंत्रों के प्रबंधन को अपने अधिकार में लेने का प्रावधान था। इसके बाद कोककर कोयला खान (राष्ट्रीयकरण) अधिनियम, 1972 बनाया गया जिसके अंतर्गत टाटा आयरन एण्ड स्टील कंपनी लि. (टिस्को) और इंडियन आयरन एण्ड स्टील कंपनी लि. (इस्को) के नियंत्रण से भिन्न कोककर कोयला खानों और कोक ओवन संयंत्रों का 1-5-1972 को राष्ट्रीयकरण किया गया और इनको केन्द्र सरकार के नये उपक्रम भारत कोकिंग कोल लि. के अधीन कर दिया गया। कोयला खान (प्रबंध को अधिकार में लेना) अधिनियम, 1973 नामक एक अन्य अधिनियम ने भारत सरकार को 1971 में अपने अधिकार में लिए गए कोककर कोयला खानों सहित सात राज्यों में स्थित कोककर और अकोककर कोयला खानों के प्रबंधन को अपने अधीन लेने का अधिकार प्रदान किया। इसके बाद कोयला खान (राष्ट्रीयकरण) अधिनियम, 1973 के बनने से 1-5-1973 को इन सभी खानों का राष्ट्रीयकरण कर दिया गया।
राष्ट्रीयकरण का कारण यह बताया गया था कि देश की बढ़ती हुई ऊर्जा आवश्यकताओं की पूर्ति के लिए निजी कोयला खान मालिक पर्याप्त पूंजी निवेश नहीं कर रहे थे। उनमें से कुछ मालिकों द्वारा अपनाए गए अवैज्ञानिक खनन तरीकों और कुछ निजी कोयला खानों में मजदूरों की खराब कार्य-स्थिति सरकार के लिए चिंता के विषय बन गए थे।
भारत में कोयला उद्योग का राष्ट्रीयकरण १९७० के प्रारंभिक दशक में दो संबद्ध घटनाओं का परिणाम है। पहले उदाहरण में तेल की कीमत का सदमा, जिसने देश को अपनी ऊर्जा विकल्पों की खोज करने के लिए बाध्य कर दिया था। दूसरे, इस क्षेत्र के विकास के लिए काफी निवेश की आवश्यकता थी जो कोयला खनन से आ नहीं सकता था क्योंकि यह अधिकांश निजी क्षेत्र के हाथों में था।
मोदीनगर रेलवे स्टेशन

मोदीनगर में उत्तर रेलवे की रेल लाइन का रेलवे स्टेशन है। यहां से गाजियाबाद जंक्शन - मेरठ सिटी - सहारनपुर रेलमार्ग की लाइन गुजरती है। इस लाइन पर अच्छा मोदीनगर रेलवे स्टेशन स्थित है। इसकी औसत समुद्रतल से ऊंचाई २२१ मी. है, और इसके दक्षिणी ओर का निकटतम स्टेशन है मुरादनगर, जो ८ कि॰मी॰ दूर है; तथा उत्तरी ओर का निकटतम स्टेशन है मुहिउद्दीनपुर, जो १० कि॰मी॰ दूर है। इसके बाद बड़े स्टेशनों में गाजियाबाद जंक्शन २५ कि.मी तथा मेरठ सिटी २१ कि॰मी॰ पर हैं।
लक्ष्मीकान्त महापात्र

कान्तकवि लक्ष्मीकान्त महापात्र (९ दिसम्बर १८८८ - २४ फ़रवरी १९५३) ओडिया के प्रसिद्ध कवि थे। उनका जन्म ओडिशा के भद्रक जिले में हुआ था। ओडिशा का राज्यगान 'बन्दे उत्कल जननी' उनकी कृति है।
महाकवि लक्ष्मीकान्त महापात्र बहुमुखी प्रतिभा के धनी थे। वे कवि होने के साथ ही स्वतन्त्रता सेनानी भी थे। उन्होंने ओड़िया साहित्य को नया आयाम प्रदान किया तथा हजारों लोगों को स्वतन्त्रता संग्राम से जोड़ा। इनका साहित्य हर आयु एवं वर्ग के लोगों के मन को झकझोर देता था। इसीलिए राज्य की जनता ने उन्हें ‘कान्तकवि’ की उपाधि देकर सम्मानित किया।
चिकित्सा अभिलेख

चिकित्सा अभिलेख या मेडिकल रिकॉर्ड किसी व्यक्ति के चिकित्सा-इतिहास का कालबद्ध विवरण होता है।

चिकित्सा अभिलेख का महत्व

प्रत्येक बार एक मरीज को स्वास्थ्य सेवा मिलती है, एक रिकॉर्ड हस्तक्षेप और इलाज के परिणाम के लिए रखा जाता है। एक मेडिकल रिकॉर्ड तकनीशियन भविष्य के उपयोग के लिए सभी दस्तावेजों का आयोजन करता है।
पटियाली

पटियाली राजा द्रुपद की राजधानी थी। अमीर खुसरो का जन्म भी पटियाली में ही हुआ था। यहां पर पाटलावती देवी का मंदिर है जो शक्तिपीठ है और राजा द्रुपद ने इसको बनवाया था।
मन्नू भंडारी

मन्नू भंडारी (जन्म ३ अप्रैल १९३१) हिन्दी की सुप्रसिद्ध कहानीकार हैं। मध्य प्रदेश में मंदसौर जिले के भानपुरा गाँव में जन्मी मन्नू का बचपन का नाम महेंद्र कुमारी था। लेखन के लिए उन्होंने मन्नू नाम का चुनाव किया। उन्होंने एम ए तक शिक्षा पाई और वर्षों तक दिल्ली के मिरांडा हाउस में अध्यापिका रहीं। धर्मयुग में धारावाहिक रूप से प्रकाशित उपन्यास आपका बंटी से लोकप्रियता प्राप्त करने वाली मन्नू भंडारी विक्रम विश्वविद्यालय, उज्जैन में प्रेमचंद सृजनपीठ की अध्यक्षा भी रहीं। लेखन का संस्कार उन्हें विरासत में मिला। उनके पिता सुख सम्पतराय भी जाने माने लेखक थे।

पुरस्कार और सम्मान

हिन्दी अकादमी, दिल्ली का शिखर सम्मान, बिहार सरकार, भारतीय भाषा परिषद, कोलकाता, राजस्थान संगीत नाटक अकादमी, व्यास सम्मान और उत्तर-प्रदेश हिंदी संस्थान द्वारा पुरस्कृत।

प्रकाशित कृतियाँ

कहानी-संग्रह :- एक प्लेट सैलाब, मैं हार गई, तीन निगाहों की एक तस्वीर, यही सच है, त्रिशंकु, श्रेष्ठ कहानियाँ, आँखों देखा झूठ, नायक खलनायक विदूषक।

उपन्यास :- आपका बंटी, महाभोज, स्वामी, एक इंच मुस्कान और कलवा, एक कहानी यह भी।

पटकथाएँ :- रजनी, निर्मला, स्वामी, दर्पण।

नाटक :- बिना दीवारों का घर।
मास्टर अमीर चंद

मास्टर अमीर चंद (१८६९ - ८ मई १९१५) भारत की स्वतंत्रता-संग्राम के क्रांतिकारी थे।
अमीर चंद का जन्म 1869 में हैदराबाद की विधानसभा के सेक्रेटरी के घर हुआ था। उनके मन में देश भक्ति की मान्यता इतनी प्रबल थी कि स्वदेशी आंदोलन के दौरान हैदराबाद के बाजार में उन्होंने स्वदेशी स्टोर खोला जहां वह देशभक्तों की तस्वीरें तथा क्रांतिकारी साहित्य बेचते थे। 1919 में दिल्ली में भी स्वदेशी प्रदर्शनी लगाई। 1912 में दिल्ली में उस समय के वापसरोय लार्ड हार्डिग पर बम फेंकने की घटना में सक्रिय भूमिका निभाई। 1914 में उन्हें गिरफ्तार कर लिया गया। 1915 में उन्हें तीन साथियों (अवध बिहारी, बाल मुकुंद, बसन्त कुमार बिस्वास) के साथ दिल्ली केंद्रीय जेल में फांसी दे दी गई।
बड़ा इमामबाड़ा

बड़ा इमामबाड़ा लखनऊ की एक एतिहासिक धरोहर है। इसे भूलभुलैया भी कहते हैं। इसे आसिफ उद्दौला ने बनवाया था। लखनऊ के इस प्रसिद्ध इमामबाड़े का ऐतिहासिक और सांस्कृतिक महत्व है।

निर्माण

इस इमामबाड़े का निर्माण आसफ़उद्दौला ने 1784 में अकाल राहत परियोजना के अन्तर्गत करवाया था। यह विशाल गुम्बदनुमा हॉल 50 मीटर लंबा और 15 मीटर ऊंचा है। अनुमानतः इसे बनाने में उस ज़माने में पाँच से दस लाख रुपए की लागत आई थी। यही नहीं, इस इमारत के पूरा होने के बाद भी नवाब इसकी साज सज्जा पर ही चार से पाँच लाख रुपए सालाना खर्च करते थे।
ईरानी निर्माण शैली की यह विशाल गुंबदनुमा इमारत देखने और महसूस करने लायक है. इसे मरहूम हुसैन अली की शहादत की याद में बनाया गया है. इमारत की छत तक जाने के लिए ८४ सीढ़ियां हैं जो ऐसे रास्ते से जाती हैं जो किसी अन्जान व्यक्ति को भ्रम में डाल दें ताकि आवांछित व्यक्ति इसमें भटक जाए और बाहर न निकल सके. इसीलिए इसे भूलभुलैया कहा जाता है. इस इमारत की कल्पना और कारीगरी कमाल की है. ऐसे झरोखे बनाए गये हैं जहाँ वे मुख्य द्वारों से प्रविष्ट होने वाले हर व्यक्ति पर नज़र रखी जा सकती है जबकि झरोखे में बैठे व्यक्ति को वह नहीं देख सकता। ऊपर जाने के तंग रास्तों में ऐसी व्यवस्था की गयी है ताकि हवा और दिन का प्रकाश आता रहे. दीवारों को इस तकनीक से बनाया गया है ताकि यदि कोई फुसफुसाकर भी बात करे तो दूर तक भी वह आवाज साफ़ सुनाई पड़ती है. छत पर खड़े होकर लखनऊ का नज़ारा बेहद खूबसूरत लगता है. आप कभी लखनऊ जाएं तो इन्हें अवश्य देखिए, शानदार हैं ये. 
इस इमामबाड़े में एक अस़फी मस्जिद भी है जहां गैर मुस्लिम लोगों को प्रवेश की अनुमति नहीं है। मस्जिद परिसर के आंगन में दो ऊंची मीनारें हैं।
इसमें विश्व-प्रसिद्ध भूलभुलैया बनी है, जो अनचाहे प्रवेश करने वाले को रास्ता भुला कर आने से रोकती थी। इसका निर्माण नवाब ने राज्य में पड़े दुर्भिक्ष से निबटने हेतु किया था। इसमें एक गहरा कुँआ भी है।
एक कहावत है के जिसे न दे मोला उसे दे आसफूउद्दौला।
देश

एक देश किसी भी जगह या स्थान है जिधर लोग साथ-साथ रहते है, और जहाँ सरकार होती है। संप्रभु राज्य एक प्रकार का देश है। संयुक्त राष्ट्र १९३ देशों को मानती है।

शब्द का व्युत्पत्ति

"देश" शब्द संस्कृत "देश" से आता है।
चौँसठ योगिनी

प्रमुख रूप से आठ योगिनियां हैं जिनके नाम इस प्रकार हैं

1.सुर-सुंदरी योगिनी, 2.मनोहरा योगिनी, 3. कनकवती योगिनी, 4.कामेश्वरी योगिनी, 5. रति सुंदरी योगिनी, 6. पद्मिनी योगिनी, 7. नतिनी योगिनी और 8. मधुमती योगिनी। 

चौंसठ योगिनियों के नाम

1.बहुरूप 
2.तारा 
3.नर्मदा 
4.यमुना 
5.शांति 
6.वारुणी 
7.क्षेमंकरी 
8.ऐन्द्री 
9.वाराही 
10.रणवीरा 
11.वानर-मुखी 12.वैष्णवी 13.कालरात्रि 14.वैद्यरूपा 15.चर्चिका 
16.बेतली 17.छिन्नमस्तिका 18.वृषवाहन 19.ज्वाला कामिनी 20.घटवार 21.कराकाली 22.सरस्वती 23.बिरूपा 
24.कौवेरी 
25.भलुका 26.नारसिंही 27.बिरजा 28.विकतांना 29.महालक्ष्मी 30.कौमारी 31.महामाया 
32.रति 
33.करकरी 34.सर्पश्या 35.यक्षिणी 36.विनायकी 37.विंध्यवासिनी 
38. वीर कुमारी 
39. माहेश्वरी
40.अम्बिका 41.कामिनी 42.घटाबरी 
43.स्तुती 
44.काली 
45.उमा 
46.नारायणी 47.समुद्र 
48.ब्रह्मिनी 
49.ज्वाला मुखी 
50.आग्नेयी 51.अदिति 52.चन्द्रकान्ति 53.वायुवेगा 54.चामुण्डा
55.मूरति 
56.गंगा 
57.धूमावती 58.गांधार 
59.सर्व मंगला 
60.अजिता 61.सूर्यपुत्री 
62.वायु वीणा 
63.अघोर  64.भद्रकाली।
फोला गंगचेन

शिशापांगमा का भाग

स्थलाकृतिक उदग्रता पर आधारित परिभाषा के अनुसार अगर दो शिखरों के निचले पहाड़ एक दूसरे से जुड़े हो और उनमें से एक अधिक ऊँचाई रखता हो और दूसरे वाले की स्वतंत्र उदग्रता ५०० मीटर से कम हो तो दूसरे वाले को पर्वत न मानकर पहले वाले का ही भाग माना जाता है। फोला गंगचेन की ऊँचाई ७,७०३ मीटर है, जिस आधार पर वह विश्व का ३४वाँ सर्वोच्च पर्वत होता लेकिन वह शिशापांगमा से जुड़ा है और उसकी स्वतंत्र उदग्रता केवल ४३० मीटर है, यानि उसे शिशापांगमा का ही भाग माना जाता है।
कुपोषण

शरीर के लिए आवश्यक सन्तुलित आहार लम्बे समय तक नहीं मिलना ही कुपोषण है। कुपोषण के कारण बच्चों और महिलाओं की रोग प्रतिरोधक क्षमता कम हो जाती है, जिससे वे आसानी से कई तरह की बीमारियों के शिकार बन जाते हैं। अत: कुपोषण की जानकारियाँ होना अत्यन्त जरूरी है। कुपोषण प्राय: पर्याप्त सन्तुलित अहार के आभाव में होता है। बच्चों और स्त्रियों के अधिकांश रोगों की जड़ में कुपोषण ही होता है। स्त्रियों में रक्ताल्पता या घेंघा रोग अथवा बच्चों में सूखा रोग या रतौंधी और यहाँ तक कि अंधत्व भी कुपोषण के ही दुष्परिणाम हैं। इसके अलावा ऐसे पचासों रोग हैं जिनका कारण अपर्याप्त या असन्तुलित भोजन होता है।

कुपोषण को कैसे पहचानें

यदि मानव शरीर को सन्तुलित आहार के जरूरी तत्त्व लम्बे समय न मिलें तो निम्नलिखित लक्षण दिखते हैं। जिनसे कुपोषण का पता चल जाता है।
1. शरीर की वृद्धि रुकना।खाना
2. मांसपेशियाँ ढीली होना अथवा सिकुड़ जाना।
3. झुर्रियाँ युक्त पीले रंग की त्वचा।
4. कार्य करने पर शीघ्र थकान आना।
5. मन में उत्साह का अभाव चिड़चिड़ापन तथा घबराहट होना।
6. बाल रुखे और चमक रहित होना।
7. चेहरा कान्तिहीन, आँखें धँसी हुई तथा उनके चारों ओर काला वृत्त बनाना।
8. शरीर का वजन कम होना तथा कमजोरी।
9. नींद तथा पाचन क्रिया का गड़बड़ होना।
10. हाथ पैर पतले और पेट बढ़ा होना या शरीर में सूजन आना (अक्सर बच्चों में)। डॉक्टर को दिखलाना चाहिए। वह पोषक तत्त्वों की कमी का 
पता लगाकर आवश्यक दवाइयाँ और खाने में सुधार के बारे में बतलाएगा।

कुपोषण के कारण

विकसित राष्ट्रों की अपेक्षा विकासशील देशों में कुपोषण की समस्या विकराल है। इसका प्रमुख कारण है गरीबी। धन के अभाव में गरीब लोग पर्याप्त, पौष्टिक चीजें जैसे दूध, फल, घी इत्यादि नहीं खरीद पाते। कुछ तो केवल अनाज से मुश्किल से पेट भर पाते हैं। लेकिन गरीबी के साथ ही एक बड़ा कारण अज्ञानता तथा निरक्षरता भी है। अधिकांश लोगों, विशेषकर गाँव, देहात में रहने वाले व्यक्तिय़ों को सन्तुलित भोजन के बारे में जानकारी नहीं होती, इस कारण वे स्वयं अपने बच्चों के भोजन में आवश्यक वस्तुओं का समावेश नहीं करते, इस कारण वे स्वयं तो इस रोग से ग्रस्त होते ही हैं साथ ही अपने परिवार को भी कुपोषण का शिकार बना देते हैं। इनके अलावा कुछ और कारण निम्न हैं-

गर्भावस्था के दौरान लापरवाही

भारत में हर तीन गर्भवती महिलाओं में से एक कुपोषण की शिकार होने के कारण खून की कमी अर्थात् रक्ताल्पता की बीमारी से ग्रस्त हो जाती हैं। हमारे समाज में स्त्रियाँ अपने स्वयं के खान-पान पर ध्यान नहीं देतीं। जबकि गर्भवती स्त्रियों को ज्यादा पौष्टिक भोजन की आवश्यकता होती है। उचित पोषण के अभाव में गर्भवती माताएँ स्वयं तो रोग ग्रस्त होती ही हैं साथ ही होने वाले बच्चे को भी कमजोर और रोग ग्रस्त बनाती हैं। अक्सर महिलाएँ पूरे परिवार को खिलाकर स्वयं बचा हुआ रूखा-सूखा खाना खाती हैं, जो उनके लिए अपर्याप्त होता है।
दस्ताने

दस्ताने एक वस्तु है जिसके माध्यम से कोई भी अपने हाथ को और विशेष रूप से हथेली और उंगलियों को ढाँप सकता है। इसके पहनने के विभिन्न कारण हो सकते हैं। सरदियों के मौसम में दस्तानों और स्वेटर से मौसम से सुरक्षा करने का प्रयास किया जाता है। दस्तानों को तेज़ गाड़ी चलाने के दौरान हाथ की उंगलियों को बचाने का काम लिया जाता है। इसी प्रकार से कुश्ती और पहलवानी में भी कभी इस वस्तुओं का उपयोग किया जाता है ताकि हाथ को सुरक्षित रखा जा सके।
सिलिकॉन कन्ट्रोल्ड रेक्टिफायर

सिलिकॉन कन्ट्रोल्ड रेक्टिफायर (Silicon-controlled rectifier) या एससीआर (SCR) या सिलिकॉन नियंत्रित दिष्टकारी एक तीन सिरों से युक्त अर्धचालक वैद्युत युक्ति है। यह सिलिकॉन से ही बनता है (जर्मेनियम से बनाना सम्भव नहीं है)। यह एक चार स्तरों वाली (PNPN) युक्ति है जो नियंत्रित दिष्टकारी के रूप में प्रयोग किया जाता है। इस दृष्टि से यह डायोड से भिन्न है कि डायोड का प्रयोग करके नियंत्रित तरीके से प्रत्यावर्ती धारा को दिष्ट धारा में नहीं बदला जा सकता। इसमें तीन सिरे होते हैं जिन्हें धनाग्र (एनोड), ऋणाग्र (कैथोड) और Gate (गेट) के नाम से जाना जाता है। एससीआर बहुत कम धारा और वोल्टेज से लेकर हजारों एम्पीयर और हजारों वोल्ट रेटिंग के उपलब्ध हैं। यह एक बहुत ही मजबूत (रग्गेड) युक्ति है जो आसानी से खराब नहीं होती।
२२३१ ईसा पूर्व

२२३१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२३१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नेशनल स्टाईक कमेटी ऑफ बैलारूस

नेशनल स्टाईक कमेटी ऑफ बैलारूस (स्टेचकोम) एक गैर पंजीकृत बैलारूसियन संगठन है जिसका मूल मंत्र नागरिकों के अधिकारों को सुरक्षित करना है, (नागरिकों के अधिकारों और वैधानिक हितों के उल्लंघनों के विरूद्ध आंदोलनों के कार्यक्रमों की तैयारी करना भी शामिल है)।
रिपब्लिक ऑफ बेलारूस के उद्यमिता की स्टाईक कमेटी 1996 से काम कर रही है। 25 नवम्बर 2003 को नेशनल स्टाईक कमेटी ऑफ बैलारूस इस पर आधारित पाई गई। 10 साल से भी अधिक समय से स्टाईक कमेटी ने सामूहिक प्रहार आयोजित किये हैं और उद्यमियों के अधिकारों के संरक्षण के लिए बैठकें आयोजित कीं हैं। एक 100 हजार से भी अधिक लोगों ने कुछ विरोधी आंदोलनों में भाग लिया।
स्थापना के समय से, उद्यमी वैलरी लेवेन्युस्कि पूर्व राजनैतिक कैदी ही इसका अध्यक्ष रहा है। उसके कैद के दिनों, 1 मई 2004 से 15 मई 2006 तक के दौरान, कमेटी का अध्यक्ष उसका बेटा उलैदजीमीर लेवेंन्युस्की था।
स्टाईक कमेटी की गतिविधियों में से एक गतिविधी - कैदियों को सहायता करना। उदाहरण के लिए, सितम्बर, 2005 में, स्टाईक कमेटी ने कैदी नम्बर 22 ईवात्सेविची को किताबें, खेल के उपकरण और अन्य काम की चीजें दीं। स्टाईक् कमेटी की स्थानीय शाखाएँ जैल में तैयार की गई थीं - मार्च, 2005 तक बैलारूस की जैलों में इस प्रकार के प्रतिनिधियों की स्थापना की गई थी।
रेमिका थापा

रेमिका थापा नेपाली भाषा की भारतीय कवियित्रि है। इनका जन्म 28 अक्तूवर 1971 को मांग्पू दार्जिलिंग में हुआ।
विकिरण

भौतिकी में प्रयुक्त विकिरण ऊर्जा का एक रूप है जो तरंगों या किसी परमाणु या अन्य निकाय द्वारा उत्सर्जित गतिशील उपपरमाणुविक कणों के रूप में उच्च से निम्न ऊर्जा अवस्था की ओर चलती है। विकिरण को परमाणु पदार्थ पर उसके प्रभाव के आधार पर या विआयनीकारक के रूप में वर्गीकृत किया जा सकता है। विकिरण जो अणु या परमाणु का आयनीकरण करने मे सक्षम होता है उसमे उर्जा का स्तर विआयनीकारक विकिरण से अधिक होता है। रेडियोधर्मी पदार्थ वो भौतिक पदार्थ है जो कि आयनीकारक विकिरण उत्सर्जित करती है।

विकिरण के प्रकार

मुख्यत: विकिरण तीन प्रकार के होते हैं: अल्फा, बीटा और गामा विकिरण। ये सभी एक अस्थिर परमाणु के नाभिक से उत्सर्जित होते हैं। स्वतःस्फूर्त होने वाले परमाणु विखंडन, पोजीट्रान उत्सर्जन और न्यूट्रॉन उत्सर्जन सामान्यतः कम देखने मे आते हैं। इलेक्ट्रॉन ग्रसन के परिणाम से स्वतःस्फूर्त क्ष-किरण (एक्स रे) का उत्सर्जन होता है। रेडियम के कुछ आइसोटोप क्षय विधा मे होते हैं जहाँ वे एक संपूर्ण ¹²C₆ नाभिक का उत्सर्जन करते हैं।

खोज

विल्हेम राँन्टजेन को एक्स किरणों की खोज का श्रेय जाता है। ट्रिडियम के आइसोटोप के साथ विभिन्न प्रयोगों के दौरान, निर्वात मे विद्युत आवेश को मापते हुये उन्होंने फोटोनीय उत्सर्जन मे एक बड़ा परिवर्तन अनुभव किया। जब उन्होंने ट्रिडियम की तस्वीरें ली तब उन्होंने पाया कि एक ठोस टुकड़े की अवस्था बड़ी तेजी से बिगड़ती है। हेनरी बेक्युरेल ने पाया कि यूरेनियम लवण के कारण एक बिना खुली फोटो प्लेट धुंधला गयी और मेरी क्युरी ने पाया कि केवल कुछ तत्वों ने इन ऊर्जा किरणों को रोका। उन्होंने इस व्यवहार को रेडियोधर्मिता कह कर पुकारा। दिसंबर 1898 में मेरी क्युरी और पियरे क्युरी ने पिचब्लेंडी में रेडियम की खोज की। यह नया तत्व था और यूरेनियम की तुलना में दो लाख गुना अधिक रेडियोधर्मी था।

इन्हें भी देखे

प्रतिदीप्ति Fluorescence
स्फुरदीप्ति Phosphorescent
मनीष गुप्ता

वृत्ति

गुप्ता ने यांत्रिक अभियांत्रिकी में एंजेल टेकनीकल कॉलेज (बांद्रा, मुम्बई) से 1994 में स्नातक की डिग्री प्राप्त की।
किब्बनहल्ली

प्रागैतिहासिक अवशेष

किब्बनहल्ली में पुरापाषाण काल (पेलियोलिथिक) के अवशेष मिले हैं, जिनमें पत्थर से बने कुल्हाड़ी, तराशने के औज़ार इत्यादि के हिस्से शामिल हैं।
लापासरी

लापासरी भारत देश के गुजरात राज्य कें राजकोट जिला के राजकोट तालुकमें आया हुआ गाँव है। इस गाँव में क्षत्रिय राजपूत जाति के लोग ज्यादा रहते हैं। यहाँ क मुख्य रोजगार खेती है। इस गाँव में १ से ७ कक्षा तक पढने के लिए पाठशाला भी है। यह गाँव राजकोट शहर से केवल ६ किलोमीटर की दुरी पे पक्की सड़क से जुडा हुआ है। लापासरी गाँव में पीने और खेती के लिए पानी की भी अच्छी सुविधा है।
म्यान्मार के राष्ट्रपति

नवीनतम चुनाव

15 मार्च 2016 को, संघ की विधानसभा ने म्यांमार के 9वें राष्ट्रपति के रूप में हिनिन क्यॉ को चुना। उन्होंने 21 मार्च 2018 को इस्तीफा दे दिया और मायिंट स्वी कार्यकारी अध्यक्ष बने।
28 मार्च 2018 को, संघ की सभा ने म्यांमार के 10 वें राष्ट्रपति के रूप में विन मिन्त को चुना।
योगी

योग को जानने वाला या योग का अभ्यास करने वाला योगी कहलाता है।
उन्चल्ली प्रपात

उन्चल्ली जल प्रपात, जिसे लीशिंग्टन फ़ॉल्स भी कहते हैं, एक 116 मीटर (381 फ़ुट) ऊंचाई का जलप्रपात है, जो अघन्शिनी नदि के गिरने से कर्नाटक राज्य के उत्तर कन्नड़ जिले में स्थित है।
चन्द्रशेखर

प्ररम्भिक जीवन

उनका जन्म १९२७ में पूर्वी उत्तरप्रदेश के बलिया जिले के इब्राहिमपट्टी का एक कृषक परिवार में हुआ था। इनकी स्कूली शिक्षा भीमपुरा के राम करन इण्टर कॉलेज में हुई। उन्होंने एम ए डिग्री इलाहाबाद विश्वविद्यालय से किया। उन्हें विद्यार्थी राजनीति में एक "फायरब्रान्ड" के नाम से जाना जाता था। विद्यार्थी जीवन के पश्चात वह समाजवादी राजनीति में सक्रिय हुए।

राजनैतिक जीवन

1962 से 1977 तक वह भारत के ऊपरी सदन राज्य सभा के सदस्य थे। उन्होंने १९८४ में भारत की पदयात्रा की, जिससे उन्होंने भारत को अच्छी तरह से समझने की कोशिश की। इस पदयात्रा से इन्दिरा गांधी को थोड़ी घबराहट हुई। सन 1977 मे जब जनता पार्टी की सरकार बनी तो उन्होने मंत्री पद न लेकर जनता पार्टी के राष्ट्रीय अध्यक्ष का पद लिया था। सन 1977 मे ही वो बलिया जिले से पहली बार लोकसभा के सांसद बने।
उन्होंने पहले के नेता विश्वनाथ प्रताप सिंह के राजीनामा के बाद जनता दल से कुछ नेता लेकर समाजवादी जनता पार्टी की स्थापना की। उनकी सरकार को भारतीय राष्ट्रीय कांग्रेस ने चुनाव ना करने के लिए समर्थन करने के बाद उनकी छोटे बहुमत की सरकार बन गयी। उन का कांग्रेस से सम्बन्ध बाद मे कांग्रेस ने उनको नेता राजीव गांधी का सुराकी करने के आरोप के कारण से बदल गया। कांग्रेस ने उनके सरकार को सहयोग नकारने के बाद उन्होंने ६० सांसद के समर्थन के साथ इस्तीफा घोषणा कर दी। 
प्रधान मन्त्री के पद में ७ महीने तक रहे चन्द्रशेखर मार्च ६, १९९१ में राजीनामा किया। उन्होंने लेकिन राष्ट्रीय चुनाव तक प्रधानमन्त्री का पद संभाला। चन्द्रशेखर उनके संसदीय वार्तालाप के लिए बहुत चर्चित थे। उन्हें १९९५ में आउटस्टैण्डिंग पार्लिमेन्टेरियन अवार्ड भी मिला था। 
चन्द्र शेखर भारत के निचले सदन लोक सभा के सदस्य थे। उन्होंने यहाँ समाजवादी जनता पार्टी (राष्ट्रीय) का नेतृत्व किया था। १९७७ से उन्होंने लोक सभा की निर्वाचन ८ बार उत्तर प्रदेश के बलिया क्षेत्र से जीता था। सन १९८४ मे इन्दिरा गांधी की हत्या से उपजे आक्रोश के कारण एक बार चुनाव हारे थे। 
शेखरजी को मल्टिपल मायलोमा, एक प्रकार का प्लाज्मा कोष कैंसर हुआ था। ३ मई, २००७ को उनको इस रोग के इलाज हेतु गंभीर अवस्था में अस्पताल में भर्ती किया गया। उनकी अवस्था बिगड़ती गयी और आखिर में जुलाई ८ में नई दिल्ली में अस्पताल में उनका देहावसान हो गया।